Comp:e te gaen naer s: Jolpha, ten huijse van Codia Nasaer Opperste der Jolphalijnse Cooplieden, alwaer dat eenen Codia Safar Armenier mede In Jolpha woonachtich present sijnd ende met Eede verclarende: dat hij Safar op eenen tijt twintich Tomann.
In Comptante penningen aen Huijberto Visnicht getelt hadde, op Reecke: van tweehonde ses en veertich Mancha Rouwe sijde, door do Visnicht hem ter hant Gestelt omme Inde Industance quartieren voor hem te doen vercoopen, ende alsoo hij saffaer eene valsche obligatie van drij hondert Tomanu. van do.
Visnicht in handen hadde (welcke obligatie hem van Anth: del Coert onthaelt is) geene obligatie vande voorsz twintich tomanu van Visnicht en heeft gevordert Als mede hoe Codia Nasar onsen tolcq bartholomeo, nevens andre gelooffweer onse Cooplieden metten anderen Getuijchden, Hoe A:o: del Coert gewesen opperhooft Int Comptoir alhier, van do saffar thien ende een halff mantha do sijde in handen heeft becomen welcke do saffaer hem als een Monster van voorsz. sijde (naer Jndijen gesonden) thoonde, sulcx dat del Coert, nevens een dienaer vande Rechter selve 10½ mancha sijde uijt de saffaers huijse met gewelt mede heeft genomen. seggende de selve op reecq stellen van t' geene do saffaer schuldich was, en nochtans do del Coert voor deselve thien en een halff Mantha. voorsz: saffaer niet en heeft gecreditemaer aen s:r Overschie de geheele partije getransporteert gelijck voorsz s:r Ouerschie ons p:r sijn transport Claerlijck.